નોંધનીય છે કે, અમરેલી, સાવરકુંડલા, વિસાવદર સહિતના વિસ્તારોમાં આ મુદ્દે અગાઉ આવેદન પત્ર પાઠવવામાં આવ્યા હતા. દરમિયાન સોમવારે બાબરા લોહાણા સમાજ, જૂનાગઢ લોહાણા મહાજન, જૂનાગઢ શહેર અખિલ સૌરાષ્ટ્ર-કચ્છ રઘુવીર સેના અને લોહાણા પરિષદના નેજા હેઠળ જલારામ જયંતીના રોજ જાહેર રજા રાખવાની માંગ કરતું આવેદનપત્ર આપ્યું હતું. ઊના લોહાણા મહાજનના પ્રમુખ મહેન્દ્રભાઈ ગટેચાની આગેવાનીમા રઘુવંશી સમાજના લોકો ઊના જલારામ વાડીએથી એકઠા થઈ રેલી સ્વરૂપે ઊના પ્રાંત અધિકારીની કચેરીએ પહોંચી ગયા હતા. રાજ્યસરકાર દ્વારા પ.પૂ સંત શિરોમણી જલારામ બાપાની જયંતીની જાહેર રજાનું એલાન કરવાની માંગ સાથે ઊના પ્રાંત અધિકારીને આવેદનપત્ર આપ્યુ હતું.